bavarian-nlp/barwiki-20250901 huggingface dataset:
Zwickmui

Zwickmui oda Dilemma (griachisch "δί-λημμα:" „zwoagliadrige Onohm“) is a paradoxe Situation mit zwoa Woimeglichkeitn, wo boade entweda zu an unawinschtn oda zu an gleiweatign Eagebnis fian. Wann boade Alternativn zu an uneawinschtn Resultat fian, is a destruktive Zwickmui. Wann de Woimeglichkeitn zu an gleiweatign Eagebnis fian, is a konstruktive Zwickmui (schaug: Esl vom Buridan).
Da Begriff kimmt ausm Muispui, wo a Spuia ba oana Zwickmui oan Stoa zwischn zwoa Muin hi und hea bewegn ko. Im iwatrognan Sinn is des a ausweglose Situation, wo ma ned woass, fia wejchane Option ma si entscheidn soit.
Beverly Allitt

Beverly Allitt (* 4. Oktoba 1968 in Nottingham) is a englische Serienmeadarin.
Beverly Allitt is scho in iara friahn Jugend durch Grausamkeitn aun Kindan aufgfoin. 1991 hod se a Stö in an Hospital in Grantham aungnumma. Kuaz noch iara Einstölung in de Steaberatn unta de duatn behaundltn Kinda drastisch aungstiegn. Monatelaung hod trotzdem neamd Vadocht gschepft. Bis ma ba an Kind, wos imma wieda bewusstlos wuan is, a Ibadosis Insulin festgstöd hod. De Kraunknakte vom Kind haum gföd und san ba da Beverly gfundn wuan.
Beverly Allitt is 1993 u. a. wegn viafochn Moad zu dreizehnmoi lebnslänglicha Hoft vaurteit wuan. Ia Strof sitzt se im "Rampton Maximum Security Hospital" fia psychisch kraunke Stroftäta ob.
Parallelepiped

A Parallelepiped is a geometrischa Keapa, bei dem de Seitnflächn poorweis kongruent san und in oana Ebene san. Andare Namma san no : Spat, Parallelflach oda Parallelotop.
Da Bedrog vom Spatprodukt vo de Vektorn formula_1 ergibt as Volumen vom Parallelepiped/Spat (deshoib aa Spatprodukt). De Vektoren san dabei drei an oam Eck zamtreffnde Kantn.
Gretlfrog

A Gretlfrog (aa Gretchenfrog) is a Frog, wo an Kean vo oana Soch so trifft, dass de woarn Obsichtn vom Gfrogtn afdeckt wean kena. De Gretlfrog valangt a kloares Bekenntnis, wia ma zu oana Soch sted.
Woatheakumft.
Da Begriff kimmt ausm Faust I, Vers 3415, vom Goethe.
De Gretl is a jungs Diandl, wo vom oidn Professor Faust ogmocht wead. Se hom se scho efta troffa, wia de Gretl a - fia sie sea wichtige - Frog stejt:
"„Etz sog, wia hostes mit da Religion? Du bist a heazle guada Mo, alloa i glaab, du hoidst ned vui davo.“"
Da Gretl is damit natiale ned nua um de Religion ganga, se woit wissn wia Eanst s am Herrn Professor mit da Beziahung is. Und da Faust hod nua um an hoassn Brei umadumgred.
Froschlurche

D`Froschlurche san unta de drei Amphibiengrubbm, wos heid no lebm, de wos mid Obstaund de meistn Oartn hod. Bei de deitschn bzw. boarischn Triviäunauman gibts a gwisse Untascheidung, de wos owa nix oda nuar a weng mid da wissoftlichn Eideulung z tuan hod. So haaßt ma z. B. vo de Oartn wos bei uns aa dahaam san, olle aus de Famülien "Bufonidae" und "Pelobatidae" "Krodn" oda "Brozn", de aus da Goddung "Bombina" "Unkn" oda "Urakei" und in gaunzn Rest ("Ranidae", "Hylidae") afoch "Fresch".
Meakmole.
D Froschlurche lossn si zweng eahnare Bsundaheit im Kärpabau und in da Entwicklung recht afoch vo de aundan heitign Lurche untascheidn. Aa Bsundaheid is, das nua de Quappal, sprich de Loavn, an Schwaaf haum, dea wos noch da Metamorphosn zruckbüdt wiad. De Quappal stön im Lauf vo eanahra Entwicklung aa eahnare Eanährung um, vo vegetarisch oda Ollesfressa auf Raubtier. Is nächste warat, das d Hintahaxn vo de Froschlurche ois Springhaxn ausbüdt san. A ähnliche Ausbüdung hods bei ausgstuawane Vawaundte vo de heitign Froschlurche gemb, und zwoar de ausgstuawanan Gottungan "Triadobatrachus" und "Czatkobatrachus". Viecha aus de zwaa Gottungan haum owar aa no Restln vo an Schwaaf ghobt.
Fuatpflaunzung und individuölle Entwicklung.
De meistn Froschluach brauchn fia d Fuatpflaunzung a Gewässa, wo s eahnan Laich olegn. Foiweiß gibt s owar aa Oartn, ba wöchanen se de Loavn direkt im Laich, dea wo s aum Laund oglegt is, entwicken.
D Mandln haum oft Schoiblosn, mid dena das in da Poorungszeid ruafn kenna. Da Laich söwa wiad iwa de Kloakn vom Weiwal entweda ois Haufn, Schnialn odar anzln oglegt, und zwoa ins Wossa, foiweis owar aa auf Bladdln, de wos iwas Wossa glaunga oda direkt aufn Woidbodn. Se wean dabei vom Mandl, des wos si im Amplexus aufs Wewal klammat, vo außn hea befruchtet. Noch a poa Tog hod si ausn Embryo a Quappal entwicket.
Zeascht san de Kieman außahoib, spoda wochst a Hautfoitn driwa. Nochdem das meahrare Wochn oda Monat afoche Loavn woan, de wos vo Waossakreidl, hiniche Viecha oda sunstign organischn Zeigs glebt haum, wochst eahna a Paarl Hintahaxn. De Vuadhaxn kumman eat spoda aussa. 
Noch a poa Wochn oda Monat im Wossa kummts zua Metamorphosn, des haaßt, is Viechal stöt si um auf s Laundlebm. S Vadauaungssystem, d Neavn und a aundare innare Organe wean innahoib vo ana kuazn zeid komplett umgwaundlt. Die Kieman büdn se zruck, de Otmung rennt jetzn iwar a afoch baude Lungan und iwa d Haut. De eißare Fuam, wos vuahea eha in richtung Fisch gaunga is, rennd jetn in Richtung Frosch oda Krod. Gaunz am End vo dera Umwaundlung wiad s Schwafal resrobiert. 
Onhängig vo da Oart dauats a bis a poa Joah, dass des Viechal soweit is, dass sa si söwa fuatpflaunzn kau.
Hebe Camargo

De Hebe Maria Camargo (* 8. Meaz 1929 z' Taubaté, São Paulo; † 30. Septemba 2012 z' São Paulo, Brasilien) woa a brasilianische Fernsehmoderatorin, Sängerin und Schauspuiarin.
Im Jenna 2010 is bei da Camargo ein bösartiger Tumor des Brustfells diagnostiziert, an dem's am 29. Septemba 2012 in São Paulo gstorbn is.
Zwinlingsfoame

Zwinlingsfoame oda Paarlfoame (aa Binomiale) hoasst ma a paarlweises Aftretn vo Weatan, wo zamma a Rednsoart ausmocha. De Weata san in da Regl mit "und" oda mit oana ondan Konjunktion vabundn. De Reihnfoige is festglegt und deaf ned vatauscht wean.
Liberalitas Bavariae

Liberalitas Bavariae, aa "Liberalitas Bavarica", hoasst da obaste Leitsotz vo Bayern.
Bedeitung.
Des is lateinisch und moant drei Sochan: De Freiheit vo Bayern, de bayerische Freigebigkeit und ois dritts de freiheitliche Gsinnung vo de Bayern.
Liberalitas Bavariae stäht vua oim fia Wejdoffnheit, Toleranz und Großherzigkeit, fian Ausdruck Lem und lem lossn.
Gschicht.
Am 1733 bautn Portai vo da Pollinger Stiftskiach "St. Salvator" stähd "Liberalitas Bavarica" ois Dank fia de Freigebigkeit, de wo en Kirchabau dameglicht hod. Des wead oft ois Uasprung vom Begriff "Liberalitas Bavariae" ogsegn. In dem Zammahang bedeits owa nua de Freigebigkeit vo de Spenda vo da Kiaha. Die heitige Bedeitung is eascht spada entstandn und gäht vua oim aufn Lohmeier Schorsch zruck.
Gebetsmui

A Gebetsmui (aa: "Mani-Mui"; tib.: "ma ni 'khor lo") is a Radl oda a Woizn, wo auf oana Papiaroin aufdruckte Gebete oda Mantras enthoid. Noch da Tradition vom Tibetanischn Buddhismus hod so a Gebetsmui an sejm Effekt wiara gsprochans Gebet.
Gebetsmuin wean in da Regl mit da Hand bewegt. Es gibt owa aa Gebetsmuin, wo af ondare Energiequejn - wia Wind- und Wossakroft beispuisweis - zruckgreifa.
Redewendung.
Im iwatroganen Sinn vawend ma af boarisch an Begriff "gebetsmuinoartig" fias monotone und ständige Wiedahoin vo de sejm unhoitboarn Argumente.
Gaia

Gaia oda Gäa ( oda ), is in da griachischn Mythologie de personifiziate Eadn und oane vo de easchtn Gedda. Ia Nama kimmt vom indogermanischn und bedeid meglichaweis "de Gebeararin". In da remischen Mythologie hoassts Tellus.
De Gaia wead bo de oidn Griachn in easchda Linie ois segnspendende Muada gseng. Noch da Theogonie vom Hesiod stamma vo ia ois Urgeddin olle beheaschendn Geddageschlechta vo da Wejd ob, wie de Titana und de Gegnspuila vo dena de Giganten sowia de olympischn Gedda.
Obstammung.
In da "Theogonie" vum Hesiod entsted de Gaia ois oane vo de easchtn Gedda ausm Chaos. Iare Gschwista san: Tartaros, Eros, Erebos und Nyx.
Hesiod

Hesiod (griach. ) (* vor 700 v. Kr. vamutle z Askra in Böotien), wor a griachischa Dichta und Landwiat. Nebm da "Ilias" und da "Odyssee" vum Homer san de Weake vum Hesiod de Hauptquejn vo da griachischn Mythologie.
De Hauptweake vom Hesiod san de epischn Leahgedichtln "Weak und Dog" sowia de "Theogonie".
Reductio ad Hitlerum

Reductio ad Hitlerum is de ironische Bezeichnung fia a Scheinargument, wo de Negativwirkung vom Adolf Hitler ausnutzt. Des rhetorische Stilmittl is vom Leo Strauss in seim Buach "Natural Rights and History" (1953) beschriem woan.
Foam.
De Argumentationslogik schaugt so aus: "Hitler wor B, deshoib is B schlecht." Oda genaua: "Hitler wor/hod behauptet B, und C is/behauptet B, deshoib is C schlecht/des wo da C behauptet foisch". An logischn Fehla dabei zoagt de "Reductio ad absurdum", de aa s Voabuid fian Nom wor.
De "Reductio ad Hitlerum" is a Spezialfoi vom logischn Fejschluss in da Foam: "A is B, und A is C, oisdann is ois wo B is, aa C."
Jack the Ripper

Jack the Ripper (engl.: „Jakl, da Schlitza“) is des Pseudonym vo am Serienmeada, dea wos zwischn August und November 1888 im East End vo London vamutlich fünf Prostituierte eamordet und via vo eana aufgschlitzt und systematisch vastümmet hot. Da Täta is nia gfosst wuan. Bis heit wia iba sei woare Identität spekuliat.
Da Naum „Jack the Ripper“ staumt aus an Briaf, dea wos während da Mordserie anonym an de "Central News Agency" gschriem wuan is. In dem Briaf behauptet da Vafossa da Meada z sein.
Theogonie

De Theogonie (griachisch: "Θεογονία", "Theogonía", de Gebuat vo de Gedda) is a epischs Gedicht vum Hesiod (8.-7. Jh. v. Kr.), wo da Ursprung vo de griachischn Gedda beschriem wead. Des Weak is um 700 v. Kr. vafosst worn und guit nem da "Odyssee" und da "Ilias" vom Homer ois ejtaste und wichtigste Quejn vo da Griachischn Mythologie.
Tartaros

Tartaros (altgr.: "Τάρταρος", "Tártaros") is in da griachischen Mythologie a Urgod und a personifiziata Tei vo da Untawejd, de wo no hintam Hades liegt.
Tartaros is da Ort ohne Wiedakeah, da Ort vu de ewign Quoin. Berihmte Insassn worn da Sisyphos und da Tantalos.
Obstammung.
In da "Theogonie" vum Hesiod is da God Tartaros ois oana vo de Urgedda ausm Chaos entstandn. Seine Gschwista san Gaia, Erebos, Eros und Nyx. Sei Nochkomme is da Typhon.
Iwatrogena Begriff.
Nochm Tartaros hom de oidn Rema de Hunnen ois Tataren bezeichnet, weis glaubt hom, dass de direkt aus da Hej kema san.
Nyx

Nyx (griach. ) is in da griachischn Mythologie de Geddin und de Personifikation vo da Nocht. Nochm Homer hod si sogoa da Zeus sejm vor da Nocht gfiacht. In da remischen Mythologie hoasst de Geddin "Nox".
Obstammung.
In da "Theogonie" vum Hesiod is de Nyx oane vo de Urgedda, wo ausm Chaos entstandn is. Iare Gschwista san Gaia, Erebos, Eros und Tartaros.
Noch da "Theogonie" san aus da Verbindung vu da Nyx und vum Erebos Aither, de personifiziate Luft, und Hemera, da personifiziate Dog, hervorganga. Duach Parthogenese (jungfrailiche Zeigung) san entstandn: Hypnos, da Schlof, Oneiroi, da Draam, Thanatos, da (friedliche) Dod und Philotes, de Zuaneigung. Owa aa a poa personifiziate Ibe: Ker, des Vaderbm, Moros, des Vaderbm, Momos, de Kritik, Oizys, de Sorgn, Nemesis, de Rache, Apate, da Trug, Geras, des Oita, Eris, da Streit sowia de Hesperiden, de Keren und de Moiren Klotho, Lachesis und Atropos.
Stammbaam noch da Theogonie vom Hesiod
Erdfoarb

Erdfoarbm nennt ma vaschiedene anorganische Pigmente, de wo duach feines Moin vo foarbign Mineralien gwonna wean. Haifi vawendde Erdfoarbm san Ocka, Greaerdn, Rötl, Siena, Umbra und Zinnoba.
Erdfoarbm san scho in da Hejnmolarei vawendd woan. Se san lichbeständi, preiswert und hom nur a kurze Trocknungszeit und wean aa ois Ejfoarbm vawendd.
Gamsboart

Da Gamsboart is a traditionella boarischa Huatschmuck, wo zua Trocht vo Monna ghead.
Heastejung.
Da Gamsboart wead aus de Rucknhoar vo am Gamsbog bischlweis bundn. Dazua wean Gamsna vawendd, de wo im Winta gschossn woan san, wei s Fej dann dichda und scheena is. A Gamsboart is teira wiar a Hirschboart oda aa wiar a Dachs- und Wuidsauhoar, trotzdem oda deszweng siagt ma ba boarischn Drochtlan fost nur an Gamsboart. Und a Kenna ko oan Gamsboart sofort vo de nochgmochdn untascheidn.
Fia a guade Qualitet soit a Gamsbog ned ejta ois 4-7 Joar sei. Dees Wuidhoarboartbindn guit ois hohe Kunst. Fia de Orwadsgeng vom Ausrasian vo de Hoar iwas Woschn und Rupfn bis hi zan Bindn brauchts mearane Stundn. Nebm de beruaflichn Gamsboartbinda gibts aa vui Jaga, wo dees mocha. Je nochdem wia gschickt a Binda is, brauchda fia oan oanzign Boart Hoar vo bis za zehn Gamsna. Unta de Wuidhoarbinda wean jeds Joar Wettbewerb austrogn.
De Kiniklass is a Gamsboart mit mindastns 19 cm Leng. Fia so an Gamsboart san de Hoar vo eppa 10 bis 15 Gamsna nedi.
Restauriarung.
Wei a neia Gamsboart so teia is, gibts aa Spezialistn fias Restaurian. Da Zaiser Edi aus Stoahaus ba Wejs hod si dafia wejdweit an Nama gmochd.
Statussymboi.
Friara hod da Gamsboart iwa de Schneid vo Monna Auskumft gebm. Um an guadn Gamsboart z griagn, hod ma de Gamsna im Winta schiassn miassn, wei s Wintafej bsondas dicht is. Im Hochgebirg - bei Schnee und Eis - is owa ois andare ois oafoch gwen im Winta Gamsna z schiassn. Heit is da Gamsboart meara da Ausdruck vo Woistand, wei Kiniklass ganz schee teia is.
Irminsul

A Irminsul (des hoasst "grosse Sain") wor a oidsächsisches Hauptheiligtum. Se wead ois grosse Hoiz- oda Stoasain beschriebm. De Irminsul is in da germanischn Mythologie da Wejdnbaam. Se is vagleichbor mit da "Wejdeschn" "Yggdrasil" aus da Edda
Da Mench Rudolf vo Fulda (gest. 865), de wichtigste Quejn zua Irminsul, schreibt dazua in "De miraculis sancti Alexandri" (Kap. 3): 
„Truncum quoque ligni non parvae magnitudinis in altum erectum sub divo colebant, patria eum lingua Irminsul appellantes, quod Latine dicitur universalis columna, quasi sustinens omnia.“ 
„Sie verehrten auch unter freiem Himmel einen senkrecht aufgerichteten Baumstamm von nicht geringer Größe, den sie in ihrer Muttersprache ,"Irminsul"‘ nannten, was auf lateinisch ,"columna universalis"‘ (dtsch. "All-Säule") bedeutet, welche gewissermaßen das All trägt.“
Wo iberoi de Irminsul gstandn san, is ned bekannt, wei koa Sain dahoidn is.
Scribus

Scribus is a freies Schreib- und Sotz-Programm fia Linux-, Unix-, Mac-OS-X-, OS/2- bzw. eCS- und Windows-Systeme. Es is a Programm zua Eastellung vo Druckvoalogn und vagleichboar mit QuarkXpress oda Adobe InDesign. Im Untaschied zu dena unfrein Programmen is Scribus a freies Programm und unta da GNU GPL lizenziat.
Scribus unterstitzt vui Funktionen, wie z. B. Foabmanagement (mit LittleCMS), Foabseparation duach CMYK-Ausgob, PDFs nach PDF/X-3-Standard, PDF-Import, Tabejn und Vektorgrafikn. Driva hinaus hods aa eaweitate PDF-Funktionen wia de Eastellung vo PDF-Präsentationen und PDF-Formularn.
Poss Luag

Da Poss Luag (Hochdeitsch: Pass Lueg) is a 552 m houcher Toiposs in d' Oipm an da Soizach im Soizburga Lond (Esterraich).
Geografie.
Da Toiposs ligg sidlich vo Golling im klommoarting Durchbruch vo da Soizach durchs Honggebirg im Westn und am Tennengebirg im Ostn. Närdlich vom Poss ling de "Strudllächer" vo d' Soizachäfm. Da Ausdruck moat im Sprouchgebrauch sowoi d' Posshächn sejm im Speziejn, ois wia aa 'n gonzn Toiouschnit, vo d' Soizachäfm im Noadn bis zan Beginn vo da Klomm, baim oidn Fuar- und Flässerwirschtn "Stengwoid".
Iwern Poss Luag valafft nur d' Soizachtoi Strouss (B 159). De is in d' friaran 1970er Jou no a Toae vo da berichtigtn Goustorwaiterruatn gween. De paralej za da B 159 valafferte Tauernautoboh firt weng da Eng vom hiasing Toistickai grossraimig durch Tunnejs; an Ofenauertunnej (1,3 km) und an Hiaflertunnej (2 km). Aa de Soizburg-Tiaroier-Boh, de Bohstreckn Soizburg-Bihofn und waider, firt nid iwer d' Posshächn sejm, sondern umforscht de mi'm Ofenauer Tunnej (940 m). An Rest vo da Soizachengstej nouch Sidn firts ower d' Soizach entlong und beglaitt d' B 159.
Gschicht.
 "Schau aa unter: Struawer Sepp"
Am Poss Luag hom se 1809 d' Soizburga Fraihaitskämpfer untam Schitznhauptmo Struawer Sepp erfoigraich d' franzejsch-boarischn Truppm widersetzt. As Erschzbistum Soizburg is ower decht vo d' Truppm vom Napoleon aignumma woun und da Struawer houd an Poss nouch'm Friadnsschluss am 20. Oktower iwergem.
Im Jou 1838 is am Poss a Kommhejm aus da spadern Bronzezeid gfundn woun.
Papa Kern

Da Papa Kern (* unbekonnt; † 1911 z Minga) wor a bayerischa Voikssänga. Zamma mitm Papa Geis und am Anderl Welsch hod a um 1900 zu de beliabtastn Mingara Voikssänga ghead.
Da Papa Kern hod im "Metropol" z Minga residiat und iba 20 Joar lang jedn Tog im Kella vo da Polizeidirektion sei Bockfrühschoppen obghoitn. Sei Repertoir wor: Musi, Kabarett, Gstanzln, Theata und Zaubakunststickln. Er wor a Publikumsmagnet und hod de Leidln aa imma zum Mitsinga animiat, indem a vorhea scho de Liadtexte vatein hod lossn.
Archetyp

A Archetyp (aa "Archetypus"; griachisch: Urbüd) is in da Analytischn Psychologie vom Schweiza Psychiata und Psychologn Carl Gustav Jung a Urbüd vo aan menschlichn Voastölungsmusta, des wos im kollektivn Unbewusstn aungsiedlt is. Archetypen strukturian und beeinflussn des Bewusstsein.
Archetypen san nua indirekt eafoaboa in Draam, Visionen, Psychosn, Kunst, Märchn und Mythen. Beispui fia Archetypen san de Getta und Hödn, da Schattn, da Lebmsbaam, Anima, Animus und des Söbst.
Carl Gustav Jung

Carl Gustav Jung (* 26. Juli 1875 in Kesswil; † 6. Juni 1961 in Küsnacht), meistns kuaz "C. G. Jung", woa a Schweiza Psychiata und da Begründer vo da Analytischn Psychologie.
Theorien.
Komplex.
A "Komplex" is a Konstellation vo Emotionen, Gedaunkn, Woanehmungen, Erinnarungen, de wos an bestimmtn bedeitendn Zaumanhaung stehn.
Archetypen.
Nach Jung san Archetypen universölle Urbüda in da Psyche vo oin Menschn unobhängig vo da Kuitua.
Roin vo da Psychotherapie.
Da Therapeut wiad ois Begleita aufm Weg zua "Individuation" gseng.
Synchronizität.
Zeinnohe Eaeignisse ohne kausale Beziehung, wo owa in da Vuastölung vom Beobochta vaknipft wean.
Schriften.
A Inhoisaugob zu de "Gesammelten Werke" is auf da Webseitn vo da DGAP z finden.
Weakausgom.
Umfossende Ausgob:
Ergänzend dazua:
Teuausgom:
Beziak Liezn

Da politische Beziak Liazn (amtli: Bezirk Liezen) is vo da Fläch da gresste Beziak in Österreich und sogor no um rund 669 km² gressa ois es Bundeslaund Vorarlberg. Im Beziak hots zwoa politische Exposituren gem:
De va Bod Aussee is owa aufglest woan.
Vawaltungsbereiche.
Da Beziak teut si in de Bereiche Liazn, ehemoligi Expositur Bod Aussee und in de Expositur Grebming. Es gibt insgesamt 51 Gemeindn, darunter 5 Städte und 11 Moarktgemeinden.
Bereich Liazn.
Im flächenmässign gresst Teu gibts 20 Gmoana, davo san 4 Städt und 7 Moarktgmoana. (In da Klaumma de Bevökarungszoi, Staund 1. Jenna 2016).
Politische Expositur Bod Aussee.
In da Expositur gibts 5 Gemeindn, darunda 1 Moarkt und 1 Stadtgeimeinde.
Politische Expositur Gröbming.
De Expositur Gröbming Teut si in 17 Gemeinden, davau is 1 Stadt und 3 Moarktgemeindn.
Aigen im Ennstoi

Aigen im Ennstoi (amtli:Aigen im Ennstal) is a Gemeinde mit 2620 Einwohna (2016) im steirischen Bezirk Liezen.
Log.
Aigen im Ennstoi lieg circa 20 km sudwestlich vo da Bezirkshaupstodt Liezn im steirischen Ennstoi. Im Westen liegt da circa 13 ha große Putterasee.
Gmoagliedarung.
Aigen teut si in in de fünf Kastralgemeinden&lt;br&gt;
Aigen, Gatschen, Ketten, Lantschern und Vorberg&lt;br&gt;
und umfost de 17 Ortschoften &lt;br&gt;
Aich, Aigen, Aiglern, Fischern, Gatschen, Hohenberg, Ketten, Lantschern, Neulantschern, Quilk, Ritzmannsdorf, Sallaberg/Kulm, Sallaberg/See, Schlattham, Tachenberg und Vorberg.
Nochbargmoana.
Im Urzeigersinn vo Norden:
Bevökerung.
In Aigen lebtn 2567 Menschen (Stond 01. Jän. 2009), dayau san 1305 Fraun und 1262 Männa
Sehnswiadigkeiten.
Floriani Kichn: is am 3 Mai 1992 vom Diözesanbischof Johann Weber geweiht worn
Glocknspui

A Glocknspui (dt.: Glockenspiel) is a Stobspui aus da Gruppm vo de Metoiophone. Es bstähd aus oana Reih vo Metoistabaln oda -plottn vo untaschiedlicha Läng, wo da Tonhäh entsprecha. Da Oschlog eafoigd moasd mid zwoa Hoizstabaln mid Kunststoffstabal. A long ausghoidana Ton wead duach a Pedal eazuid.
Umgongssprochli wead's Glocknspui ofd foischaweis ois Xylophon bezeichnd. Des stimmd scho alloa deshoib ned, wei a Xylophon a Hoizblosinstrument is. Dem sei Nam kimmd vo "xylos", wos Hoiz hoassd (vo griach.: "ξύλος" = Holz).
Spuitheorie

De Spuitheorie is a Teigebiet vo da Mathematik, wo Systeme mit mehran Spuilan (Akteuren, Agenten) modelliat wean. Daraus ko beispuisweis des Entscheidungsvahoidn in sozialn Konfliktsituationen obgleitet wean.
Im Untaschied zua klassischn Entscheidungstheorie befosst si de Spuitheorie mit Entscheidungssituationen, wo da Eafoig vo oana Aktion ned nua vom Oanzlnen sondan vo de Aktionen vo ondan Spuilan obhängt.
Da Begriff "Spuitheorie" is entstandn, wei ma si am Ofang mit vuin Gsejschoftsspuin wia Schach, Dame, Mui usw. beschäftigt hod. De Spuitheorie is owa ned nua af Spui im heakemlichn Sinn beschränkt. Es losst si domid aa ned jeds Spui analysian. A Spui im Sinn vo da Spuitheorie is jede Entscheidungssituation mit mearan Beteiligtn, de wo si in iam Entscheidungsvahoidn gegnseiti beeinflussn.
Mit da Spuitheorie ko aa vasuacht wean, soziale Konfliktsituationen, de wo strategische Spui gnennt wean, obzbuidn und mathematisch konsequent z Lesn. Oft wead dagegn ghoidn, dass des menschliche Vahoidn ned rational warad; owa so wia de Leistung vo de Schachcomputer imma bessa woan is, wead aa de Obbuidungsmethodik vo Konfliktsituationen imma bessa.
Kappa

Des Kappa (griachisch , Majuskel Κ, Minuskel κ oder ϰ) is ds 10. Buachstob vum griachischn Oiphabet und hod im griachischn Zoinsystem an numerischn Weat vo 20.
De Mathematik verwendd des Symbol fia de Krümmung. In da Physik is a Symbol fia de elektrische Leitfähigkeit, fia de Kompressibiltät vo Flissigkeitn und Gasn und fian Isentropnexponentn.
Theta

Des Theta (griachisch , Majuskel Θ, Minuskel θ oder formula_1) is da 8. Buachstob vum griachischn Alphabet und hod im griachischn Zoinsystem an numerischen Weat vu 9.
Im Neigriachischn hoasst da Buachstob "" und wead wiara schoarfs englischs "th" ausgsprocha.
Grafing ba Minga

Grafing ba Minga (amtle: Grafing b.München) is a Stod im obabayrischn Landkroas Ebasbeag.
Nochborgmoana.
Es existian foigende Gemarkunga: Ejkofn, Grafing ba Minga, Nettlkofn, Oexing, Straußdorf.
Antiphrasis

Antiphrasis oda Antiphrase (griach.) is a Redefigur, wos Gegntei bedeit vo dem wos an Augnschein noch ausdruckt. Kurz, ma sogt s Gegntei vo dem wos ma moant. De gegnsinnige Redeweis ko si af a oanzelnes Woat, an Satz oda an gonzn Obschnitt vo oana Rede beziagn.
De Antiphrasis is Sondafoam vo da Ironie. Da Euphemismus is a Sondafoam vo da Antiphrasis.
Skero

Skero (*1972 in Mödling) is a österreichischer Reppa aus Wean, der mit sein Liad "Kabinenparty" 2010 in de Charts vo Ö3 woar. Sei Repstil is in tiafen Weanarisch. Sei easchtes Oibum heißt "Memoiren eines Riesen" und is seit Juni 2009 erhödlich.
Sei gräßta Eafoig war as Liad "Kabinenparty", wos af YouTube scho üba 4 Mio. moi aklickt woan is.
Donaroach

De Donaroach wor a Baam, dea wos am germanischn God Donar gweihd wor. De Oach wor a Heiligdum vo de Hessn und is in Geismar gstandn, des wo heit a Stodtei von Fritzlar is.
Da uroide heilige Baam is 723 vom christlichn Eifara und Missionar Bonifatius untam Schutz vo fränkischn Soidotn umghockt worn. Ea woit mit am Baamfreve beweisen, dass de germanischn Gedda mochtlos san. Spada is a, unta andam a deswegn, Eazbischof worn. 755 is a nacha vo heidnischn Friesn easchlogn worn.
Euphemismus

A Euphemismus is a Woat oda a Ausdruck, wo an negativn Sochvahoit beschenigt oda vaschleiat.
Des Gegntei vom Euphemismus is da Dysphemismus.
Heakumft.
Euphemismus kimmt vom griachischn Ausdruck: "euphemein" = "Woate mit guada Voabedeitung braucha".
Euphemismus-Tretmui.
De linguistische Theorie vo da Euphemismus-Tretmui sogt, dass jeda Euphemismus irgendwann de negative Bedeitung vonam Ausdruck onimmt, wo a vaschleian soi.